มีตุ่มเล็กขึ้นที่ขาครับ ทั้งสองขา ขาส่วนล่างก็เป็นจุดสีแดงๆตามรูขุมขน และต้นแขนด้านหลังเป็นจำนวนมาก เป็นมาตั้งแต่เด็ก ตุ่มแดงไม่มีอาการคัน บางตุ่ม บีบแล้วมีไขมันสีขาวออกมาครับ อยากทราบว่าเป็นโรคอะไรและวิธีรักษาครับ. มันเยอะน่าเกียจมากๆ
สวัสดีค่ะ ตุ่มแดงขึ้นที่ขาอาจเกิดจาก-รูขุมขนอักเสบ หากติดเชื้อด้วย อาจมีลักษณะคล้ายฝีหนอง บีบแล้วอาจมีหนองไหลออกมา การรักษาคือการใช้ยาฆ่าเชื้อร่วมกับยาแก้อักเสบในกลุ่มสเตียรอยด์ทาเฉพาะที่-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง มักเป็นปื้นแดงมีขุยและคันการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมเบื้องต้น ไม่ไปแกะเกาบริเวณผื่นเอง ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ หลีกเลี่ยงอากาศร้อนจัดหรืออับชื้นซึ่งอาจกระตุ้นให้ตุ่มเป็นมากขึ้น